Κώστας Βελλιάδης

Ο Κώστας Βελλιάδης ήταν Έλληνας διεθνής ποδοσφαιριστής της πρώιμης μεταπολεμικής εποχής, ο οποίος αγωνιζόταν ως τερματοφύλακας για την ομάδα του Άρη Θεσσαλονίκης, κατακτώντας πρωτάθλημα Ελλάδος του 1946.

 Καριέρα 
Ο Βελλιάδης, άρχισε την αθλητική παρουσία του το 1937 στον Ολυμπιακό Θεσσαλονίκης και εντάχθηκε στο δυναμικό του Άρη (του οποίου ήταν φανατικός οπαδός) το 1938, φορώντας τη φανέλα των τσικό και αγωνιζόμενος αρχικά ως σέντερ φορ. Μετά τους πρώτους μήνες στην ομάδα, μεταπήδησε στον χώρο της άμυνας και ξεκίνησε να αγωνίζεται στη θέση του τερματοφύλακα, όπου και καθιερώθηκε. Στις 26 Απριλίου του 1943 συμμετείχε στον φιλικό αγώνα του Άρη εναντίον της μικτής ομάδας του Ηρακλή και του ΠΑΟΚ, ο οποίος έληξε ισόπαλος με 2-2.Άγγελος Καριπίδης, Άρης 1914-2002. Οι μεγάλες στιγμές της ιστορικής ομάδος, σελ. 75-76, University Studio Press, Θεσσαλονίκη 2003. ISBN 960-12-1189-6, ISBN 978-960-12-1189-3 Συνέχισε ως βασικός τερματοφύλακας των "κίτρινων" μέχρι την επανέναρξη των πρωταθλημάτων και κατέκτησε το πρώτο μεταπολεμικό πρωτάθλημα Θεσσαλονίκης με επτά νίκες σε δέκα αγώνες. Ο Άρης προκρίθηκε στην τελική φάση του πανελλήνιου πρωταθλήματος, με τον Βελλιάδη να παίζει σε όλα τα ματς της ομάδας και κατακτώντας το πρωτάθλημα Ελλάδος για τρίτη φορά στην ιστορία του συλλόγου.Το πρώτο μεταπολεμικό | AllAboutARIS.com

Ο Βελλιάδης παραμέρισε όλους τους άλλους πιθανούς τερματοφύλακες των "κίτρινων", απουσιάζοντας από την βασική ενδεκάδα του Άρη σε ελάχιστες περιπτώσεις. Στα τέλη του 1947, κατέκτησε το κύπελλο Χριστουγέννων κερδίζοντας κατά σειρά τους ΠΑΟΚ, Ηρακλή και την ομάδα της ΧΙ Μεραρχίας. Ακολούθησε το Τουρνουά Πάσχα Αθηνών με νικητή και πάλι τον Άρη, ενώ στις 20 Ιουνίου 1948 οι "κίτρινοι" ήλθαν ισόπαλοι σε διεθνές φιλικό που διακόπηκε λόγω βροχής ενώ το σκορ ήταν 1-1, με την γαλλική Ρενς. Ο Άρης απώλεσε το τοπικό πρωτάθλημα του 1948, χάνοντας από τον ΠΑΟΚ στο τελευταίο ματς της διοργάνωσης.

Η μοναδική εμφάνιση του Βελλιάδη με τα χρώματα της ελληνικής εθνικής ομάδας πραγματοποιήθηκε στις 25 Μαΐου 1949, όταν για το κύπελλο Φιλίας της Ανατολικής Μεσογείου, η Ελλάδα ηττήθηκε από την δεύτερη ομάδα της Ιταλίας με 2-3.Η ΕΘΝΙΚΗ ΜΕΤΑ ΤΟΝ Β΄ ΠΑΓΚΟΣΜΙΟ ΠΟΛΕΜΟ Στο ματς αυτό ο Βελλιάδης αποχώρησε 10 λεπτά πριν την λήξη λόγω σοβαρού τραυματισμού.

Στην τελική φάση του πανελλήνιου πρωταθλήματος του 1949, έγινε εμφανής ο εκρηκτικός χαρακτήρας του Βελλιάδη, όταν στις 19 Ιουλίου ο Άρης αντιμετώπιζε εκτός έδρας τον Παναθηναϊκό και προηγούνταν με 0-1. Δεκαπέντε λεπτά πριν την λήξη του αγώνα, ο Βελλιάδης έχασε την μπάλα σε μία έξοδο και οι "πράσινοι" ισοφάρισαν, με τους παίκτες του Άρη να διαμαρτύρονται έντονα για φάουλ στον τερματοφύλακα. Ο διαιτητής Ζαπάρδας απέβαλλε τον Βελλιάδη για τις διαμαρτυρίες, αλλά ο ίδιος αρνήθηκε να φύγει από το γήπεδο, με αποτέλεσμα να διακοπεί ο αγώνας υπέρ του Παναθηναϊκού.Εν μέσω θλιβερών επεισοδίων διεκόπη α αγών ΠΑΟ-Άρεως 1-1, εφημ. «ΕΜΠΡΟΣ» 19.07.1949, σελ. 2 Ο ίδιος, μαζί με τον Βαχάκ Αμπραχαμιάν, τιμωρήθηκαν αυστηρά και μετά την αποχώρηση του τελευταίου από την ενεργό δράση, ο Βελλιάδης πήρε το περιβραχιόνιο του αρχηγού της ομάδας.

Την σεζόν 1949-50, ο Άρης διακρίθηκε στην διοργάνωση του κυπέλλου Ελλάδας, αποκλείοντας την Ελπίδα Δράμας, τον ΠΑΟΚ και τον Εθνικό, με τον Βελλιάδη να απουσιάζει μόνο από τον ημιτελικό με την ομάδα του Πειραιά. Στις 26 Απριλίου 1950, συμμετείχε στον μοναδικό τελικό της μακρόχρονης καριέρας του, όπου οι "κίτρινοι" ηττήθηκαν με 4-0 από την ΑΕΚ.

Την σεζόν 1952-53, ο Άρης κατέκτησε το πρωτάθλημα Θεσσαλονίκης και προκρίθηκε στην τελική φάση, όπου αντιμετώπισε τον Παναθηναϊκό και τον Ολυμπιακό. Στις 7 Ιουνίου 1953, ο Άρης φιλοξενούνταν από τον Παναθηναϊκό, με τον Βελλιάδη να αγωνίζεται με κάταγμα στο χέρι του.

Ο διεθνής τερματοφύλακας παρέμεινε στον Άρη μέχρι το καλοκαίρι του 1955, όταν αφέθηκε ελεύθερος από την διοίκηση του Άρη και μεταγράφηκε στον ΠΑΟΚ.Γιαννάτος Σ., Για Πάντα Πρωταθλητές, τόμος 6, Άρης Ποδόσφαιρο - Μπάσκετ, ΣΚΑΪ βιβλίο, Αθήνα, 2009, σελ.28 Ο "δικέφαλος του Βορρά" κέρδισε δύο φορές τον Άρη, υποσκελίζοντας τον στο πρωτάθλημα Θεσσαλονίκης, ενώ οι "κίτρινοι" ξεπέρασαν τον αιώνιο τους αντίπαλο στο πρωτάθλημα βορείου ομίλου.Greece - Final Tables 1906-1959

Μετά από μία σεζόν στον ΠΑΟΚ, ο Βελλιάδης αποσύρθηκε από την ενεργό δράση, για αν συνεχίσει ως προπονητής, σε Πανναουσαϊκό Ο Βελλιάδης ξαναγύρισε στον ΑΡΗ, Εφημερίδα ΟΜΑΔΑ, Τετάρτη 22/02/1961 σελ 5, Εδεσσαϊκό (1962-63),http://edessapal.blogspot.com/p/blog-page_06.html Βέροια (1963-64), Ολυμπιακό Βόλου (1966-68) 1966-671967-68Σαν σήμερα το πρώτο ματς του Ολυμπιακού Βόλου στην Α’ Εθνική, Νάουσα, Απόλλωνα Καλαμαριάς, Πανσερραϊκό  (1971-72) και φθάνοντας να είναι εκλέκτορας των παικτών της εθνικής Ελλάδας για την Βόρεια Ελλάδα. Τελευταίο αθλητικό πόστο του ήταν η θέση του προπονητή της εφηβικής ομάδας του Άρη.

Εργάζονταν ως μόνιμος υπάλληλος στη ΔΕΗ. Σκοτώθηκε σε αυτοκινητιστικό δυστύχημα, στις 14 Ιανουαρίου 1975.https://srv-web1.parliament.gr/display_doc.asp?item=37676&seg=  εφ. Θεσσαλονίκη, 15/1/1975, σελ. 8

 Στατιστικά 
ΔιοργάνωσηΑγώνεςΓκολ Πρωτάθλημα Θεσσαλονίκης  58  - Πρωτάθλημα Ελλάδας  10  - Κύπελλο Ελλάδας  17  -
</div>
 Τα στοιχεία του πίνακα δεν είναι ολοκληρωμένα, λόγω ελλιπούς ενημέρωσης από τα ΜΜΕ της εποχής

 Παραπομπές 

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
 Το TOP-5 των καλύτερων τερματοφυλάκων του ΑΡΗ!!! | aris.re
 Βελλιάδης Κώστας | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Εθνικής Ελλάδος
Κατηγορία:Τερματοφύλακες ποδοσφαιριστές
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές ποδοσφαίρου Εδεσσαϊκού
Κατηγορία:Προπονητές ποδοσφαίρου Π.Α.Ε. Βέροιας
Κατηγορία:Προπονητές ποδοσφαίρου Ολυμπιακού Βόλου
Κατηγορία:Ποδοσφαιριστές στους Μεσογειακούς Αγώνες 1951
Κατηγορία:Έλληνες προπονητές ποδοσφαίρου